Մահթաբ Սերվատի

**Մահթաբ Սերվատի** (, ,), իրանցի դերասանուհի։

Նա առավել հայտնի է դարձել *[[Չարություն գոյություն չունի]]* (, 2020) ֆիլմում իր դերով, որը Բեռլինի 70-րդ միջազգային կինոփառատոնում արժանացել է *[[Ոսկե արջ]]* մրցանակին:

Սերվատիին հետագայում ճանաչում և ժողովրդականություն է բերել իր՝ *Մի անգամ Իրանում* (, 2021–2022) և *Թարգմանիչը* (, 2023) ֆիլմերում ստանձնած դերերը։

## Վաղ կյանք և կարիերա
### Վաղ կյանք
Մահթաբ Սերվաթին ծնվել է 1992 թվականի հունվարի 22-ին Իրանի Թեհրան քաղաքում:

Նա սկզբում սովորել է լուսանկարչություն, բայց հետագայում թողել է այն «հետաքրքրության բացակայության» պատճառով։ Լուսանկարչական գործունեությունը մեծ մասամբ ծավալել է թատրոնի և կուլիսային լուսանկարչության ոլորտում։ 

Նա լուսանկարիչ է աշխատել *Ռուհոլլահ* հեռուստասերիալում, *Իմ մռայլ թիթեռնիկները հիանալի գարնանային առավոտում* () թատրոնում և *Վերջին շշուկը* () հեռուստաֆիլմում (բոլորը՝ 2013 թվականին)։

Նա դերասանության նկատմամբ հետաքրքրություն է ձեռք բերել Սաջադ Աֆշարյանի *Իմ մռայլ թիթեռնիկները հիանալի գարնանային առավոտում* պիեսում՝ դերասանուհի Անալի Շակուրիի խաղի շնորհիվ։

Ներկայացումը տեսնելուց հետո Սերվատին մեկ տարի հաճախել է Սաջադ Աֆշարյանի սեմինարներին, իսկ հետո բեմ բարձրացել՝ 2014 թվականին առաջին անգամ ելույթ ունենալով։

### 2014–2019 - Կարիերայի սկիզբ
Սերվատին իր դերասանական կարիերան սկսել է Սաջադ Աֆշարյանի՝ *Իրան ընդդեմ Ավստրալիա* () պիեսում, որը ներկայացվել է 2014 թվականի օգոստոսի 3-ից մինչև սեպտեմբերի 6-ը (նա նաև համարվում էր այս պիեսի համահեղինակ):

Հետագայում նա խաղացել է Հոսեյն Հեյդարիպուրի *Ի՞նչ է անում Ադել Ֆերդուսիփուրը* () պիեսում՝ 2015 թվականի ապրիլի 26-ից մինչև մայիսի 22-ը: Պիեսը բաղկացած է երեք մասից, որոնցից յուրաքանչյուրը վերաբերում է ընտանիքի երեք անդամներից մեկին: Այստեղ Սերվատին հանդես է եկել գլխավոր դերում՝ կատարելով դստեր դերը, որն ամուսնացած էր և ցանկանում էր դառնալ ֆուտբոլիստ:

Սերվաթին աշխատել է որպես լուսանկարիչ ռեժիսոր Ամիր Ահմադ Անսարիի *Նվերը* () ֆիլմում (2015):

Նա իր հեռուսատեսային դեբյուտը սկսել է 2015 թվականի IRIB TV2-ի նկարահանած *Կիմիա* ռազմական սերիալում, որտեղ նա մարմնավորել է Իրան-իրաքյան պատերազմի ժամանակ Կիմիայի (Մեհրավե Շարիֆինիայի մարմնավորած կերպարի) լավագույն ընկերուհու՝ Սալմայի կերպարը, որը հղի աղջիկ էր: Սալմայի դերի համար Սերվատին սովորել է Խուզեստանի բարբառը։ Սերիալը երկրորդ ամենաերկարատև իրանական հեռուստասերիալն է *Կետերը* (, 2003) սերիալից հետո։

Չնայած քննադատների հակասական արձագանքներին՝ սերիալը դարձել է իրանական հեռուստատեսության պատմության ամենաբարձր վարկանիշ ունեցող դրամաներից մեկը: *Կիմիան* ստացել է 4 Հաֆեզ մրցանակի տարբեր անվանակարգեր, այդ թվում՝ «Լավագույն հեռուստասերիալ» և «Լավագույն սցենար» անվանակարգերը։ Մահբաթը նկարագարել է իր առաջին փորձառությունը որպես «վատ»՝ տեսախցիկի առջև դերասանական գիտելիքների բացակայության պատճառով:

Նա աշխատել է որպես գլխավոր լուսանկարիչ 2016 թվականի *Խոդաբաս* () պիեսում:

Սերվատին նկարահանվել է Ֆաթեմեհ Դադմանի *Բուժքույրեր* (, 2016) բժշկական հեռուստասերիալում, որի ռեժիսորն Ալիռեզա Աֆխամին է: Սերիալը S like Series Awards-ում վաստակել է երեք անվանակարգ, այդ թվում՝ «Լավագույն հեռուստասերիալ»:

Սերվատին նկարահանվել ռեժիսոր Սաիդ Սոլթանիի *Խաղաղության որոնումներում* (, 2017) դրամատիկ սերիալում` Սառա Սարիի դերում։ Սերիալը 18-րդ *Հաֆեզ* մրցանակաբաշխության ժամանակ ստացել է «Լավագույն սցենար» անվանակարգ։

2017 թվականին նա նկարահանվել է Ռանա Ազադիվարի և Ամիր Աղայիի կողքին *Գաղտնիություն* () առեղծվածային դրամայում՝ Դորսա անունով դեռահաս աղջկա կերպարում, որին իր նախկին ընկերն անընդհատ հետապնդում և սպառնում է:

Սերվատին ավելի ուշ բեմ է բարձրացել՝ 2018 թվականի մայիսի 2-ից 18-ը կրկին հանդես գալով Հասան Մաջունիի *Միջադեպ Մետրանպաժի հետ* պիեսում։

2018 թվականին Սերվատին նկարահանվել է երկու ֆիլմում՝ *Պաստարիոնի* և *Անանունություն*։ Երկու ֆիլմերն էլ հակասական արձագանքներ են ստացել։

* *Պաստարիոնի* սիրային կոմեդիայում նա Գոհար Խեյրանդիշի կողքին խաղացել է Ֆերեշթեհ Թորաբիի դերում՝ խոհարար, որը սիրահարվում է իր շեֆին:
* *Անանունություն* քրեական դրամայում նա նկարահանվել է Բարան Քոսարիի և Հասան Մաջունիի կողքին։

2019 թվականին նա նկարահանվել է իր առաջին կարճամետրաժ *Մի մոռացիր այսօր* () ֆիլմում` հանդես գալով գլխավոր կին դերակատարում։ Ֆիլմում նա և իր ամուսինը՝ Ռեզան (Պեդրամ Շարիֆի դերը) գնում են հիվանդանոց՝ աբորտից առաջ ստուգման համար։

Սերվատին իր առաջին գլխավոր դերը ստանձնել է գեղարվեստական ​​ֆիլմում Բեհզադ Խոդսվեյսիի *Ձմեռվա դուստրերը* (, 2019) ֆիլմում, որտեղ նկարահանվել է Նիլուֆարի՝ բանվոր դասակարգից մի աղջկա դերում: Ֆիլմը վերաբերում է օրգանների նվիրատվության թեմային:

Հետագայում նա նկարահանվել է ևս երկու կարճամետրաժ ֆիլմերում՝ Մանուշակագույնի ստվեր () և *Ա-օրտա* (երկուսն էլ՝ 2019 թվականին)։

Սերվատին նկարահանվել է *Ոզնին* () կատակերգությունում, որի ռեժիսորն է Մասթանե Մոհաջերը: Նկարահանումները սկսվել են 2019 թվականի հոկտեմբերին, սակայն այն հետաձգվել է COVID-19 համավարակի պատճառով։ Նկարահանումները ավարտվել են 2020 թվականի հուլիսի 17-ին։

Նա խաղացել է Նավիդ Մեմարի *Կաթի փոշի* () պիեսում՝ 2019 թվականի դեկտեմբերի 30-ից մինչև 2020 թվականի հունվարի 25-ը։

### 2020 - Բեկումնային փուլ
2020 թվականի փետրվարին Սերվատին խաղացել է Ռամին Աքբարիի մենախոսական թատրոնում 6 ամիս պրակտիկայից հետո՝  ընդամենը 2 շոուով: Նա նկարագրում է շոուները իր երբևէ «ամենագոհացուցիչ» դերասանական փորձը:

Սերվատին նկարահանվել է Մոհամմադ Ռասուլոֆի Չարը գոյություն չունի (2020) ֆիլմում՝ Նանայի դերում, որի պրեմիերան կայացել է Բեռլինի 70-րդ միջազգային կինոփառատոնում։ Ֆիլմը համընդհանուր գնահատականի է արժանացել և արժանացել *Ոսկե արջ* մրցանակին։ Սերվատիի կերպարը՝ Նանան, որը հայտնվում է ֆիլմի երրորդ դրվագում, գյուղացի աղջիկ է, որը կապ ուներ իրենց գյուղի ուսուցչի հետ, իսկ վերջինս մահապատժի է ենթարկվել իր տարբեր հավատալիքների պատճառով:

2020 թվականի ապրիլին նա նկարահանվել է ռեժիսոր Հադի Մողադամդուստի նկարահանած ռազմական հեռուստասերիալում՝ Մինա Մոաֆիի դերում՝ երեք տարի անց վերադառնալով փոքր էկրան։

Սերվատին նկարահանվել է Մեհրան Մահդավյանի *Պարվա* դրամատիկական ֆիլմում, որը մասնակցել է Իսպանիայի Լեյդա միջազգային 11-րդ կինոփառատոնի «Սինեմա Դել Մոն» բաժնում 2020 թվականի հոկտեմբերի 29-ից նոյեմբերի 8-ը:

### 2021–2022 - Լայն ճանաչում
2021 թվականին Սերվատին նկարահանվել է վեբ-սերիալում, երկու գեղարվեստական ​​և երեք կարճամետրաժ ֆիլմերում։

Ռեժիսոր Բաբակ Բահրամ Բեյգիի *Օրվա վերջում* () դրամատիկ գեղարվեստական ​​ֆիլմում նա նկարահանվել է Հանիե Թավասոլիի և Շաբնամ Մողադդամիի կողքին: Նկարահանումները սկսվել են 2021 թվականի հունիսին և ավարտվել հաջորդ ամսին։ Ֆիլմը դեռևս չի ներկայացվել հանրությանը։

Ռեժիսոր Միլադ Մանսուրի Կուլբարֆ () դրամատիկ գեղարվեստական ​​ֆիլմում նա նկարահանվել է որպես քուրդ աղջիկ և ստիպված է եղել սովորել քրդերենի բարբառներից մեկը՝ կոլբար աղջկա դերի համար:

*Օրվա վերապրող* () առաջին կարճամետրաժ ֆիլմը նկարահանվել է Ռասուլ Սադր Ամելիի կողմից, իսկ ռեժիսորը եղել է նրա որդին՝ Մոհամմադռեզա Սադր Ամելին:

Երկրորդ կարճամետրաժ՝ ռեժիսոր Մոսթաֆա Սոլեյմանիի *Պարտեզ* () ֆիլմում, որի պրեմիերան կայացել է Թեհրանի կարճամետրաժ ֆիլմերի 38-րդ միջազգային փառատոնում, Սերվատին հանդես է եկել փախած աղջկա դերում, որն օգնություն է խնդրում ծերունուց (Էսմայիլ Մեհրաբիից):

Երրորդ կարճամետրաժ *Մթության քաղցր համը* () ֆիլմում, Սերվատին տանում է տխուր և ընկճված երիտասարդ մոր դեր, որի յոթամյա որդին նույնանում է Բեթմենի կերպարի հետ և խրախուսում իր ընկերներին ռիսկային գործողություններ կատարել։ Այս ներկայացման համար Սերվատին արժանացել է իր առաջին՝ «Լավագույն դերասանուհի» անվանակարգում FFTG մրցանակաբաշխության ժամանակ` 2021 թվականին։

Նա նկարահանվել է «Մի անգամ Իրանում» ռոմանտիկ պատմական դրամատիկական սերիալում, որի ռեժիսորն է Թինա Պաքրավան: Սերվատին լայն ճանաչում և ժողովրդականություն է ձեռք բերել Մարիի դերի շնորհիվ՝ իրանա-գերմանացի նկարչուհի, ում գերմանացի մայրը աքսորվել է Սիբիր խորհրդային զորքերի կողմից 1941 թվականին Երկրորդ համաշխարհային պատերազմի ժամանակ անգլո-խորհրդային ներխուժումից հետո: Սերիալը արժանացավ քննադատների գնահատանքի և լայնորեն գովասանքի արժանացավ իր կատարումների համար [8][9][10]:

2022 թվականին Սերվատին նկարահանվել է Ռեժիսոր Սաիդե Դալիրեանի «Մոխիր» կարճամետրաժ ֆիլմում, որի պրեմիերան կայացել է Կանբերայի 26-րդ կարճամետրաժ ֆիլմերի փառատոնում[11]:

Սերվատին նկարահանվել է Ֆերեշթեի դերում՝ 2022 թվականի «Քաղաքը» առեղծվածային դրամայի ֆիլմում Սաեդ Սոհեյլիի կողքին, ռեժիսոր Ալի Հազրաթիի [12] : Ֆիլմի պրեմիերան տեղի ունեցավ Ֆաջր 40-րդ կինոփառատոնում և արժանացավ 3 անվանակարգերի։[13]

Թեև ֆիլմը հակասական արձագանքների է արժանացել, սակայն քննադատները բարձր են գնահատել Սերվատիի խաղը։ Ֆիլիմոյի Քամալ Պուրկավեհը Սերվատիի կատարումը անվանեց «ուշադրության արժանի» և նրա կատարումը թվարկեց որպես ֆիլմի լավագույն 3 բաները[14]:

## Անձնական կյանք
Սերվատին ապրում է ծնողների հետ։ Ունի եղբայր (Ամիր) և քույր (Նեգին)։

Շաբ-Է-Յալդա տոնը համարում է իր սիրելի տոնը։

## Ֆիլմագրություն
### Ֆիլմ

### Վեբ-սերիալ

### Հեռուստատեսություն

## Լուսանկարչություն

## Թատրոն

## Մրցանակներ և անվանակարգեր

## Ծանոթագրություններ


## Արտաքին հղումներ
*Mahtab Servati at IMDb
*Mahtab Servati at Instagram

Կատեգորիա:Իրանցի դերասանուհիներ